google/wiki40b huggingface dataset:
Oltedal kraftverk

Historikk

Bystyret i Stavanger vedtok 22. november 1899 å kjøpe Oltesviksfossen og Oltedalsfossen med tilhørende rettigheter. 18. februar 1907 bevilget bystyret 1,1 millioner kroner til å bygge kraftverk i Oltedal, men den endelige utgiften endte på 1,5 millioner. Kraftverket ble åpnet 10. desember 1909, men hadde allerede levert strøm til Stavanger fra 10. desember. Generatorkapasiteten var på 2950 kW. Turbinene og generatoren ble levert av norske Kværner og NEBB, to tradisjonsrike norske bedrifter. For å skaffe anleggskraft til den første utbyggingen ble det bygget et lite kraftverk.
I krigsutbruddet i 1940 forstod tyskerne raskt at det var viktig å sikre elektrisitetsforsyningen. Nordmennenes øverstkommanderende i området, oberst Spørck, anså det derimot som umulig å holde Stavanger-halvøya med det mannskapet og utstyret han rådet over. Han trakk seg derfor tilbake med sin jegerbataljon til Oltedal. Her ble 900 mann mobilisert. Den 17. april ble turbinene i kraftstasjonen i Oltedal sprengt. Målet var å sette kraftstasjonen ut av drift for tre til seks måneder, noe nordmennene lyktes med. Kraftstasjonen var ikke i full drift før rett før jul i 1940. Ytelsen ble da samtidig øket til 7644 kW.
Stavanger Ellag solgte kraftverkene i Oltedal, Oltesvik og Flørli til Lyse Kraft i november 1989 for 87,5 millioner kroner. Totalt hadde disse en frikraftmengde på 50 GWh. Lyse Kraft overtok kraftverket i Oltedal 1. januar 1992.
I 1994 bygget Lyse Kraft en ny kraftstasjon bak den gamle, samtidig som rørgaten ble lagt under bakken. Det gamle kraftverket ble sammen med maskinistboligen omgjort til Energisenter som er et museum og opplevelsessenter.

Arkitektur

Kraftstasjonen fra 1909 er en stilfull bygning med et klassisk, tempelaktig utseende. Interiøret har også en fin utførelse og er ivaretatt gjennom et godt vedlikehold og oppussing. Bygningen ble tegnet av stadskonduktør Eckhoff og viser at arkitektur og byggeskikk også var viktig for de noe mindre kraftverkene. Maskinhallen med maskiner er blitt pusset opp i de opprinnelige fargene.

Oltedal kraftstasjon som kulturminne

I kulturminneplan for Gjesdal kommune har kraftstasjonen blitt regulert til spesialområde for bevaring. Utbyggingen er teknisk representativ for årene rundt 1900 med magasin, tunnel og rør fram til kraftstasjon i dagen. Den nye kraftstasjonen fra 1990-tallet gjorde det mulig å ivareta anlegget fra 1909 som kulturminne. Kraftverket blir omtalt i NVEs rapport Kulturminner i norsk kraftproduksjon(KINK) utarbeidet i samarbeid med Energi Norge, Statkraft Energi AS, Norsk Hydro og Riksantikvaren Rapporten ble publisert i bokform i 2006 og utgitt i revidert versjon i 2013.
Peugeot 508

Motorer

Motorprogrammet består av den samme 1,6 liters bensinmotor som den som er utviklet i samarbeid med BMW, og som sitter/satt i blant annet MINI, Peugeot 208 og Peugeot 308. Dieselmotorene er de typiske 4-sylindrede HDi-motorene fra Peugeot på 1,6, 2,0 og 2,2 liter i oppdaterte versjoner tilpasset utslippskravene i Euro V.
Rett i lomma

Handling

Stykket handler om Erik Bruun (Nils Vogt) som melker trydesystemet ved å dikte opp en masse leieboere med den ene trygdeberettigede skavanken verre enn den andre, dette begynner han med etter at han selv får sparken i e-verket to år tidligere. Hans kone Linda (Kjersti Døvigen) vet ingenting om dette, men så en dag når trygdeinspektør Fylking (Ole Jørgen Nilsen) brått banker på døra for å sjekke forholdene,starter en enorm og stadig mer komplisert og innviklet prosess for Bruun i håp om å unngå å bli avslørt.
Lygocoris contaminatus

Utseende

Lygocoris contaminatus er forholdsvis stor og er 5,5-7 millimeter som voksen. Den er en grønn bladtege med fin lys hårbekledning.
Dekkvingens corium og clavus er brunlige innerst.  Membranen er brunlig med lysere gulgrønne årer. Årene danner to lukkede celler, som hos de fleste bladtegene (Miridae). Beina er grønnlige, ofte med to brunere ringer på lårene (femora).  Føttene (tibia) har korte brune torner på små mørke flekker. 
Det er en fargevariant som har fått sitt egnt navn.
…f. innotata Reut. – ensfarget grønn.

Levevis

Lygocoris contaminatus lever på flere slags næringsplanter.
Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 
De voksne (imago) finnes i juli og august.
Fransk Guyanas flagg

Fransk Guyanas flagg blei antatt 29. januar 2010. Det består av et grønt og et gult trangel, med det grønne øverst, som dannes av et diagonalt skille som går nedover fra flaggets venstre hjørne. I midten er det ei rød femarma stjerne. Det grønne står for skogene, og det gule for mineralrikdommene i jorda. Den røde stjerna symboliserte opprinnelig sosialismen, men har blitt omtolka til å representere befolkningas blod. Flagget blei utforma i 1967 og brukt av separatister, med den eneste forskjellen at det gule triangelet var øverst og det grønne nederst.
I Fransk Guyana er også det franske flagget offisielt, ettersom landet er et fransk oversjøisk departement.
MS «ANT 2»

Søsterskip

«ANT 2» er et av tre skip basert på samme design, de andre to er MS «Anna Marine» og MS «ANT 1».
Håndkledagen

Håndkledagen feires hver 25. mai for å minnes forfatteren Douglas Adams. Markeringen ble holdt første gang i 2001, to uker etter hans plutselige død den 11. mai, og har siden blitt en årlig hendelse. Fans bærer med seg håndkler hele denne dagen; en referanse til science fiction-komedien Haikerens guide til galaksen.
Sainte-Rose (Réunion)

Geografi

Sainte-Rose ligger øst på øya og har kystlinje mot Det indiske hav i øst og nordøst. Pointe des Cascades er det østligste punktet på Réunion og dermed også det østligste punktet i Frankrike og EU. Ellers grenser kommunen mot La Plaine-des-Palmistes, Saint-Benoît, Saint-Joseph, Saint-Philippe og Le Tampon.
Sogn Avis

Sogn Avis er en dagsavis som blir utgitt i Leikanger i Sogn og Fjordane.
Avisa er et resultat av at avisene Sogningen/Sogns Avis og Sogn og Fjordane i 1992 ble fusjonert. Avisformatet er tabloid og avisa kommer ut mandag-torsdag, samt lørdag. Avisa har avdelingskontorer i Sogndal og Årdal.
Avisa er i hovedsak lokalt eid, men A-pressen eier 10,5 prosent av utgiverselskapet via Firda.
Avisa ble i 2015 kåret til årets lokalavis.
Roepstorff

Roepstorff er navnet på en dansk og norsk adelsslekt. En gren av slekten var fra 1810 grever med Grevskapet Roepstorff som len.
Slektens kjerneområde er Danmark. Noen medlemmer har bodd i Norge, blant andre Knud Adolph Gyldenstierne Roepstorph (1746–1824) og sønnen Carl Ludvig Roepstorph, som begge var norske adelsmenn.
Stirlingshire

Stirlingshire (skotsk: Coontie o Stirlin, skotsk-gælisk: Siorrachd Sruighlea) er et historisk grevskap i Skottland med utgangspunkt i byen Stirling. Det grenser til Perthshire i nord, Clackmannanshire og West Lothian i øst, Lanarkshire i syd og Dunbartonshire i sydvest.
Coprophanaeus

Utseende

Stort sett middelsstore, høyt hvelvede, korte og kraftige gjødselbiller. Mange har friske metalliske farger, andre er svarte. Særlig hannene har gjerne horn og utvekster av ulike slag på hodet og pronotum, noe som gjør denne gruppen til ganske spektakulære insekter. Dekkvingene er korte og brede med dype lengdefurer.

Levevis

Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har parret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

Utbredelse

Gruppen er utbredt i Mellom- og Sør-Amerika.
Riechedly Bazoer

Landslaget

13. november 2015 fikk han sin første landskamp for Nederland mot Wales.
Jomfru Ane Teatret

Jomfru Ane Teatret er et teater i Aalborg. Det ble opprettet i 1967 av en gruppe unge intellektuelle sammen med skuespillere fra Aalborg Teater. Den første scenen var i et av de gamle husene i Jomfru Ane Gade, som snart måtte forlates, da gatens første diskotek ble åpnet i samme bygningen.
Teateret hadde i mange år en omskiftelig tilværelse, blant annet på grunn av et anspent forhold til de lokale makthavere. Siden midten av 80-tallet har det allikevel nytt godt av statens og kommunens anerkjennelse med faste bevillinger og akseptable fysiske omgivelser.
Blant teaterets personligheter kan nevnes Klaus Hoffmeyer, Mogens Pedersen, Jens Okking, Knud Ditthmer, Niels Andersen, Claus Flygare, Rebecca Brüel, Sanne Brüel, Carsten Bang, Morten Suurballe, Elin Andersen, Inge Eilertsen, Henrik Sartou, Bodil Lassen, Lars Bom, Bodil Jørgensen, Jesper Lohmann, Jens Albinus og Bjarne Henriksen.
Michael Mandsdotter er teaterets leder i 2007. Johannes Andersen er formann for styret.
Teatret flytter sammen med JakoBole Teatret i 2010 til Nordkraft, Aalborg kommunes nye kulturhus overfor Musikkens Hus.
Tour de France 1910

Endringer fra 1909

Ruten hadde nesten vært identisk i 1907, 1908 og 1909; men i 1910 ble Pyreneene inkludert. Det ble også en etappe mer sammenlignet med tidligere år. Flere av etappene ble endret. Syklistene hadde tillatelse til å «bryte» underveis på fjelletappene og bli kjørt til mål, og fremdeles starte neste etappe. Fjelletappene, som det ble flere og flere av, fikk en blandet mottagelse, og media og rytterne selv var ofte negative. Dette var første året at noen av rytterne begynte å kjøre med gir på sykkelen. Poengsystemet fra tidligere år ble ikke endret. For første gang kunne rytterne delta i lag.
Semjonovskijregimentet

Semjonovskijregimentet (fullt navn: Livgardens semjonovske regiment russisk:Лейб-гвардии Семёновский полк) var en russisk infanterienhet innen den tsarrussiske krigsmakt.

Historie

Regimentet ble opprinnelig oppsatt i 1687 av tsar Peter den Store. Enheten forlagt til St. Petersburg i Russland. Det ble oppløst i og med den ryska revolusjonen. 
I 2013 fikk 1. avdelte skytterregiment (objektbeskyttelsesenhet for forsvarsministeriets anlegg i Moskva) navnet 1. avdelte semjonovske skytterregiment.
Ted Magner

Biografi

Ted Magner signerte for 2.-divisjonsklubben Gainsborough Trinity da han var 17 år gammel. Senere spilte han for Everton og skotske St Mirren der han i ligakamp mot Queens Park scoret fem mål. Etter første verdenskrig jobbet han først som trener i Amsterdam, deretter en rekke steder i Europa før han returnerte til England. I 1938 ble han ansatt som assistentmanager i Hudderfield Town, og da lagets manager Clem Stephenson forlot klubben i 1942 overtok Magner som sjef. 
Han forlot Hudderfield i 1943 og året etter ble han ny manager i Derby County som var managerløs etter at George Jobey var blitt tvunget til å gi seg. Ted Magner hadde suksess som Derbymanager med seier i Midland Cup i 1944/45 og vinner av Football League North som var en uformell liga som ble arrangert i krigsårene. Da FA-cupen startet opp igjen i 1946 ledet Magner Derby County fram til 4. runde før han forlot England i februar 1946 for å jobbe utenlands.
I 1948 ble han syk og i juli samme år døde Ted Magner i sitt hjem i Sunny Hill Avenue, Derby.
Odontopsammodius

Utseende

Små (3 - 4,5 millimeter), avlange, blanke, brunlige til svarte gjødselbiller. Hodets overside er grynete. Oversiden er kraftig punktert, dekkvingene avlange med kraftige punktstriper.  Hodet er tydelig innbuktet foran.

Levevis

Artene lever trolig mest under jorda og kommer sjelden til overflaten, i sand eller sandete jord med lite organisk materiale. Noen arter kommer til lys om natten.

Utbredelse

Slekten er utbredt i Amerika nord til det sørøstlige USA.
Senter for tverrfaglig kjønnsforskning

Senter for tverrfaglig kjønnsforskning (tidligere Senter for kvinne- og kjønnsforskning og Senter for kvinneforskning) er et forskningssenter ved Universitetet i Oslo direkte underlagt universitetsstyret.
Senter for kvinneforskning ble midlertidig etablert høsten 1986. I 1997 ble senteret etablert uten tidsbegrensning. I 2001 skiftet senteret navn til Senter for kvinne- og kjønnsforskning, og i 2008 skiftet senteret igjen navn, til Senter for tverrfaglig kjønnsforskning.
Opprinnelig var senteret et rent forskningssenter. Først i 1999 begynte senteret å tilby undervisning. I 2003 ble senterets bachelorprogram «Kjønn, feminisme og likestilling» (fra 2007 «Tverrfaglige kjønnsstudier») etablert.
Senterleder er fra 2015 professor Anne-Jorunn Berg.
Statsfeminisme

Statsfeminisme ble etablert som begrep i siste halvdel av 1980-årene. Det ble først lansert i en engelsk boktittel, Welfare State and Woman Power: Essays in State Feminism av Helga Hernes.
Begrepet statsfeminisme beskrev nordisk politikk og feministisk ideologi. Statsfeminismen karakteriseres av en feministisk politikkutvikling gjennom politiske institusjoner med en politisk handlingsmodell som et samspill mellom feministisk mobilisering og agitering «nedenfra», i feministbevegelse og –organisasjoner, og integrasjonsbestrebelser «ovenfra», gjennom staten og i partipolitikken.
Numerisk fluiddynamikk

Numerisk fluiddynamikk eller numerisk væskedynamikk (engelsk computational fluid dynamics - forkortet CFD) er en gren av fluiddynamikk der numeriske metoder brukes til å analysere strømningsproblemer.

Programvare

Eksempler på kommersielle programvarer er COMFLOW, ANSYS FLUENT, FLOW-3D, ANSYS CFX, Star-CD, Star-CCM+, FIRE og COMSOL.

Kontroll og verifikasjon

Computational fluid dynamics-analyser er kompliserte, og feil er ikke lette å oppdage. Der feil kan ha store konsekvenser blir resultatene normalt sammenliknet med modellforsøk, eller uavhengige analyser med et annet programverktøy utført av en annen enn den som gjorde de opprinnelige analysene.
Samsung Galaxy Spica

Samsung i5700, også kalt Galaxy Lite eller Galaxy Spica er en mobiltelefon utviklet av Samsung. Den er Samsungs andre Android-telefon, og ble lansert i november 2009.
Strømbryter

En strømbryter er en elektrisk komponent som kan bryte en forbindelse mellom to ledere slik at strøm ikke lengre kan flyte gjennom bryteren. Tilstanden kalles «av». I tilstanden «på» er lederne forbundet og strømmen kan flyte. En klassisk strømbryter er utført mekanisk. Modernere utgaver som benytter halvledere for samme funksjon kalles til vanlig ikke brytere. Strømbrytere benyttes typisk til å skru av og på lys og elektriske eller elektroniske apparater.
Den styrende mekaniske delen (aktuatoren, se nedenfor) kan også betjene flere brytere samtidig. Bryterne kalles da poler ved nummereringen, som eksempelvis «tre-polet».
MF «Gloppefjord»

Historie

I de nye kontraktsvilkårene fra Statens Vegvesen på sambandet Anda - Lote var det krav om nullutslippsferger, 11 minutters overfartstid og minimum 110 personbilenheter . 16. mai 2016 ble kontrakten med verftet i Tyrkia underskrevet, og byggestarten ble markert med kjølstrekkingen 25. november samme år. Fergene skulle etter planen settes i drift ved årsskiftet 2017/2018, men seilingen fra Tyrkia ble forsinket av dårlig vær. Først 4. januar ankom «Gloppefjord» Florø . Sambandet Anda - Lote er det første fergesambandet i Norge med krav om nullutslipps-løsning, og selv om kontrakten tillater hybriddrift med batteri og biodiesel/gass, er Fjord1s mål å seile utelukkende på batteridrift.

Fartøyet

MF «Gloppefjord» har enkeltskrog bygd i stål. DNV GL har gitt fergen klassifiseringen 1A1 Car ferry B Battery(Power) E0 R4(nor). Fartøyet er en pendelferge, og har to kompassthrustere (azimuth) - én i hver ende. Thrusterne er levert av Kongsberg Maritime - Propulsion i Ulsteinvik. Dieselmotorene som driver de to generatorene skal gå på biodiesel, og er av type DI16M levert av Scania CV (datterselskap av Scania). Styrhuset er plassert sentrisk midtskips. Fergen er sertifisert for 349 passasjerer, og har sidesalonger for disse.
Begge fergekaiene vil ha vakuumfortøyning levert av Cavotec, og automatiske ladesystemer for opplading av batteriene mens fergene ligger til kai. Ladestrømmen overføres til fergen ved hjelp av et pantograf-system levert av det tyske selskapet Stemmann.
Richard Keogh

Landslaget

Han ble tatt ut i Irlands EM-tropp til EM i Frankrike 2016.
Palle Huld

Jorden rundt

I 1928 vant Huld en konkurranse i dagbladet Politiken og vant en reise med skip, jernbane og bil. Konkurransen var arrangert i forbindelse med 100-årsmarkeringen  for den franske forfatteren Jules Vernes fødsel. Ved hjemkomsten ble han på Københavns Rådhusplads hyllet av 20 000 fremmøtte. Han beskrev sin reise rundt  jorden i boken Jorden rundt i 44 Dage af Palle. Den ble oversatt til over elleve språk. Hergé leste den, det inspirerte ham til å skape tegneserien Tintin.

Scenekunstner

Etter et studieopphold i Canada 1928–1931 ble Huld tatt opp på Det kongelige Teaters elevskole i 1932, debuterte på teatret i 1934 og ble fast ansatt samme sted i 1936. Her spilte han  en lang rekke store roller gjennom nesten 50 år.

Priser

Huld ble opp gjennom årene hedret med flere priser, blant annet Frederik Schybergs Mindelegat, Olaf Poulsens Mindelegat (1980) og Louis Halberstadts Æreslegat. Han ble i 2005 æreskunstner i Østermarie på Bornholm, hvor Palle Hulds Hulvej er oppkalt etter ham.
Gøy på landet (TV-serie)

Seertall

Premieren ble sett av 202 000. Premieren av sesong to ble sett av 132 000, mens reprisen senere på kvelden hadde så mange som 271 000 seere.

Deltakere

Aina Stenersen, Jane Wirkola, Veslemøy Myrstad, Camilla Sæbjørnsen, Siri Emilie Kirsebom, Tove Nysenter, Tone Tejera, Stine Kolsrud, Tove Svendby, Silje Johansen, Setareh Hossein, Renee Jeanette Pettersen, Merethe Sletmo, Merete Rist-Larsen, Marte Lerkelund, Linda Beate Trulsen, Jeanette Isabell Grøvik, Camilla Carlsen, Liene Leimane, Tonje Westrebø Olsen, Karin Paulsen, Camilla Nilsen Torp, Elise Finseth Belbomo, Kari Hefre, Tina Haugstad Johannessen, Bjørn Ole Lundberg
Beijing–Shanghai høyhastighetsjernbane

Beijing-Shanghai høyhastighetsjernbane, også kalt Jinghu PDL (kinesisk: 京沪高速铁路) er en høyhastighetslinje for passasjertrafikk mellom Beijing og Shanghai i Folkerepublikken Kina. Strekningen ble ferdigstilt i 2011, skjønt de siste skinnene ble lagt ved Bengbu allerede den 15. november 2010. Traseen løper for det meste parallelt med Jinghubanen.
Banen ble åpnet for trafikk den 30. juni 2011.
Med en lengde på 1318 km var den verdens lengste høyhastighetsstrekning da den ble satt i drift. I desember 2010 ble det under en prøvekjøring på et sted oppnådd en maksimalfart på 486 km/h. Men maksimalhastigheten ved vanlig drift skal være 380 km/t. Gjennomsnittshastigheten er imidlertid være noe lavere (rundt 300 km/h), og med denne farten og medregnet en stans i Nanjing er korteste reisetid for hele strekningen på 4 timer og 48 minutter.
Den 1. juli 2010 ble den 301 km lange delstrekningen mellom Shanghai og Nanjing åpnet.
Det er meningen at togene mellom Beijing (Beijing sørbanestasjon) og Shanghai (Shanghai Hongqiao jernbanestasjon) skal løpe i fem-minutterstakt, noe som skulle tilsi et passasjertall på inntil 230.000 daglig. Noen tog går nesten non-stop (bare stans i Nanjing), andre stopper på flere eller alle av de 21 stasjonene.
3:16

3:16 er en stiftelse og kristen menighet i Fredrikstad. Menigheten er en frimenighet, og ikke medlem av et større trossamfunn. 3:16 sin visjon er «en forandret menighet, en forandret by – gjennom barn og unge».

Historikk

Menigheten ble stiftet i 2003 med lokaler på Ørebekk. I 2007 kjøpte menigheten lokalet Røde Mølle (Fredrikstad) av Fredrikstad Kommune.
Leucastea

Utseende

Middelsstore (ca. 5-10 millimeter), avlange, matte, gule eller røde og svarte trebladbiller. Oversiden er fint punktert med grove.oppstående hår. Antennene er tynne, omtrent så lange som hode + pronotum. Pronotum er bredere enn langt, rundet. Dekkvingene er jevnbrede, noe mindre enn dobbelt så lange som til sammen brede. Beina er nokså korte og kraftige.

Levevis

Trebladbillene er planteetere.

Utbredelse

Slekten er utbredt i Afrika.
Star Wars: Jedi Starfighter

Mottagelse

Jedi Starfighter ble møt med positive anmeldelser ved utgivelsen. Nettsidene GameRankings og Metacritic ga spillet en score på 81,96% og 81/100 for PlayStation 2 utgaven, mens Xbox versjonen fikk en score på henholdsvis 78,35% og 78/100.
Øreplugg

En ørepropp er en enhet som er ment å være satt inn i øregangen for å beskytte mot støy, vind, vann, støv eller andre fremmedlegemer.
Alnaparken

Alnaparken er en park i Groruddalen, tilknyttet Alnaelva i bydel Alna. Parken ligger mellom nedre Furuset og Alfaset på sørsiden av Østre Aker vei og Hovedbanen. Parken er opprustet flere ganger. Under arbeid i elva i 2001 ble det laget en dam, som nå er blitt en levende amfibiedam som hører til parken. Parken har videre egen sandvolleyballbane og Alnaparken Frisbeegolfbane, en konkurransebane med 18 permanente kurver. Videre er det lagt til rette for ridepark, samt turstier langs og på kryss av Alnaelva.
Friidrett under Samveldelekene 2018 – maraton menn

Maraton for menn var en del av friidrett under Samveldelekene 2018 i Gold Coast i Australia. Løpet ble arrangert 15. april 2018.
Dictyopharidae

Utseende

Små til middelsstore, kompakte, gjerne brunlige eller grønne sikader. Pannen er ofte framskytende som et langt horn, ansiktet mer eller mindre loddrett, gjerne med to eller tre lengdekjøler. Som hos andre Fulgoromorpha er antennene festet på sidene av hodet under fasettøynene. Frambeina er ofte påfallende lange og kraftige. Noen artere har harde, hvelvede forvinger og kan minne overflatisk om biller.

Levevis

Disse sikadene blir ofte funnet mellom gress.

Utbredelse

Familien finnes i alle verdensdeler bortsett fra Antarktis, men mangler i Nord-Europa. De fleste artene lever i tropiske områder.
Hippomelas

Utseende

Middelsstore, mørke praktbiller.
Pannen og forenden av dekkvingene er ofte kledt med gulaktig eller oransje bestøvning.

Levevis

Disse praktbillene lever i tørre halvørken-områder. Larvene borer i døde greiner og stammer av busker og trær, blant andre mesquite (Prosopis sp.). De voksne billene eter blader.

Utbredelse

Slekten er utbredt i Amerika nord til det sørvestlige USA og nordlige Mexico).
Munnskold over alle grenser

Munnskold over alle grenser er et musikkalbum med Harald Heide-Steen jr., utgitt i 1979. Albumet lå 3 uker på VG-lista og endte med 21.-plass som beste plassering.
Hypoksisk luft

Hypoksisk luft, også kjent som inert luft eller brannsikkert inneklima, betegner luft med et noe lavere oksygeninnhold og et noe høyere nitrogeninnhold enn normalt. Slik luft brukes bl.a. som brannforebyggende tiltak, og for automatisk brannslokking. Normal luft inneholder 78 % nitrogen og 21 % oksygen, mens hypoksisk luft for brannforebygging inneholder 5 % mer nitrogen og tilsvarende mindre oksygen. Hypoksisk luft lages av en teknisk enhet som plasseres i ventilasjonssystemet.
Hypoksisk luft er ikke farlig å puste i for friske mennesker, selv ikke langvarige opphold er helseskadelige. Hypoksisk luft brukes også i fly, og hjertepasienter som ikke kan oppholde seg i fly kan heller ikke oppholde seg i rom som beskyttes mot brann med hypoksisk luft. Innen medisinen beskriver begrepet hypoksi mangel på oksygen i blodet. Hypoksisk luft tilbyes i utlandet også som terapi for å styrke hjertefunksjonen.
Hypoksisk luft er en relativ ny oppdagelse i brannvernsammenheng. Metoden er lovende for brannvern i antikvariske bygninger, datatekniske rom, museumsmagasiner, biblioteker og arkiver. Metoden er best egnet i bygninger hvor luftutskiftingen kan holdes på et lavt nivå. Den meste kjente bygningen som bruker denne metoden er trolig Pentagon. Federal Aviation Administration stiller nå også krav til at den skal benyttes i deler av store flykropper.
Riksantikvaren har deltatt i et europeisk forskningsprosjekt om denne type brannvernteknologi.
Urca

Urca er en bydel i Zona Sul i Rio de Janeiro. Den grenser til bydelene Botafogo, Copacabana og Leme. Fjelltoppene Sukkertoppen og Morro de Urca samt den lille stranda Praia Vermelha befinner seg i Urca.
Den første bebyggelsen i Urca kom i 1565. Den er i dag en velstående bydel.
Bydelen har et areal på 2,31 km². Den hadde 7 061 innbyggere i 2010.
Norgesmesterskapet på ski 1937

Hovedlandsrennet (NM) på ski 1937 ble arrangert i Tønsberg fra 3. til 7. mars 1937. Bare menn deltok.